Varios años más tardi yo yá tinía  fixada definitivamente la mio residencia y trabayu n'Asturies. Dempués de varios emplegos y despidos, hebio un momentu dáu nel que, tando al paru, propunxi dientro del sindicatu la criación de Comisiones de Paraos, y como miembru y responsable de la d'Uviéu llegué incorporame a la Executiva de la Unión Comarcal correspondiente, xunta Miguel Iglesias Ballina, el secretariu xeneral. Reivindicábemos una serie de coses pa los paraos, tales como'l tresporte urbanu gratuitu previa presentación de la tarxeta. Pa  tal fin entamamos aiciones como la "toma" y el despliegue d'una pancarta nun autobús urbanu d'Uviéu, y de fechu pasiámonos per tola ciudá. Por supuesto, la toma consistía en subir ensin pagar. Pues bien, guardo una anécdota d'aquella ocasión: dixéronmos previamente que si había cualisquier problema, "el sindicatu pagaba los billetes". Hasta tal puntu llegaben yá les coses.